Полузащитникът Божидар Краев вече е футболист на датския Мидтиланд. Преди малко той премина през офиса на „Герена“, за да бъдат уредени последните детайли по сделката.

Очаква се Левски да получи сума около 400 хиляди евро за трансферните права на футболиста.

Договорът на Краев със „сините“ изтичаше в края на календарната година и Левски логично търсеше отбор, на когото да го продаде.

По принцип клубовете от сорта на Мидтиланд привличат футболисти, за да ги препродават в Англия, ако те успеят да се развият добре.

Чихура, Пелистер и Сутйеска сред вариантите за Левски

Агент на Божидар Краев е Джон Ингълс, който работи за „Стелар“, които представляват суперзвездата на Реал Мадрид Гарет Бейл.

Краев е вторият българин, който ще играе за датския отбор след Николай Бодуров, който игра като преотстъпен от Фулъм в Мидтиланд през пролетта на 2016 година.

Мидтиланд участва в турнира Лига Европа, като се включва в него още от първия квалификационен кръг.